
[bookmark: TextBodyBegin]Euroopan parlamentti, joka
–	ottaa huomioon 7. maaliskuuta 2025 annetun komission tiedonannon ”Naisten oikeuksien edistämissuunnitelma” (COM(2025)0097) ja sen liitteen ”Julistus tasa-arvoisen yhteiskunnan periaatteista”,
–	ottaa huomioon komissiolle esitetyn kysymyksen tasa-arvoisen yhteiskunnan periaatteita koskevasta julistuksesta (O-000024/2025 – B10-0009/2025),
–	ottaa huomioon työjärjestyksen 142 artiklan 5 kohdan ja 136 artiklan 2 kohdan,
–	ottaa huomioon naisten oikeuksien ja sukupuolten tasa-arvon valiokunnan päätöslauselmaesityksen,
A.	ottaa huomioon, että sukupuolten tasa-arvo on yksi EU:n perusarvoista ja oikeus yhdenvertaiseen kohteluun on Euroopan unionista tehdyssä sopimuksessa, Euroopan unionin toiminnasta tehdyssä sopimuksessa ja Euroopan unionin perusoikeuskirjassa tunnustettu perusoikeus, ja toteaa, että ne ovat keskeisen tärkeitä EU:n tulevan kehityksen kannalta;
B.	ottaa huomioon, että Euroopan parlamentti on täysin sitoutunut kieltämään syrjinnän ja edistämään tasa-arvoa EU:n lainsäädännössä ja politiikoissa;
C.	ottaa huomioon, että komissio kehottaa kaikkia osapuolia, erityisesti Euroopan parlamenttia ja Euroopan unionin neuvostoa, työmarkkinaosapuolia, kansalaisyhteiskunnan toimijoita ja muita alan organisaatioita, hyväksymään 7. maaliskuuta 2025 antamansa tiedonannon liitteenä olevan julistuksen naisten oikeuksista tämän vuoden aikana;
1.	muistuttaa ja vahvistaa olevansa sitoutunut naisten oikeuksiin ja sukupuolten tasa-arvoon;
2.	suhtautuu myönteisesti 7. maaliskuuta 2025 annettuun komission tiedonantoon ja pitää sitä hyvänä perustana tulevan sukupuolten tasa-arvostrategian valmistelulle;
3.	kehottaa komissiota ottamaan asianmukaisesti huomioon parlamentin kannan, joka esitetään sukupuolten tasa-arvostrategiasta 2025 annettavassa päätöslauselmassa, laatiessaan uutta vuoden 2025 jälkeistä sukupuolten tasa-arvostrategiaa;
4.	hyväksyy 7. maaliskuuta 2025 annetun komission tiedonannon liitteenä olevassa julistuksessa esitetyt periaatteet;
5.	kehottaa puhemiestä välittämään tämän päätöslauselman komissiolle.

